b"\n_START_ARTICLE_\nEM i fodbold for kvinder 2017\n_START_SECTION_\nValg af v\xc3\xa6rt\n_START_PARAGRAPH_\nHolland blev valgt som v\xc3\xa6ret for slutrunden 4. december 2014 af UEFA's eksekutivkomite. Udover Holland havde ogs\xc3\xa5 \xc3\x98strig, Frankrig, Israel, Polen, Skotland og Schweiz udvist interesse for at afholde mesterskabet.\n_START_SECTION_\nKvalifikationen\n_START_PARAGRAPH_\nKvalifikationen til slutrunden, der har deltagelse af 47 landshold (hvilket er rekord) blev indledt i april 2015, hvor den indledende kvalifikationsturnering blev afholdt. Den afsluttende kvalifikationsturnering varer fra september 2015 til september 2016. De afsluttende playoffkampe spilles i oktober 2016. Andorra deltog for f\xc3\xb8rste gang i kvalifikationen til EM for kvinder p\xc3\xa5 seniorsiden.\n_START_SECTION_\nGruppespil\n_START_PARAGRAPH_\nDe deltagende hold fordeles i fire puljer med fire hold i hver. Efter gruppespillet g\xc3\xa5r to hold fra hver pulje videre til slutspillet, best\xc3\xa5ende af kvartfinaler, semifinaler og finale. Der spilles ikke bronzekamp.\n_START_SECTION_\nSlutspil\n_START_PARAGRAPH_\nUnder slutrunden bruges forl\xc3\xa6nget spilletid og straffesparkskonkurrence, hvis det bliver n\xc3\xb8dvendigt."